### 4.      Halvårsregnskab 2017

**Åbent**

Sagsnr.: 326-2017-27918       J.nr.: 00.32.12           Dokumentnr.:
326-2017-204464

**Sagstype**

Beslutning

**Resume og sagens baggrund**

Hermed fremlægges halvårsregnskab pr. 30. juni 2017 på
baggrund af partnerskabsholdernes forventninger til regnskabsresultatet samt
skøn over finansiering. I forhold til korrigeret budget forventes netto
mindreudgifter til drift på 42,1 mio. kr. På anlæg forventes der at være 34,3
mio. kr. til rest ved årets udgang, men heraf forventes hovedparten forbrugt efterfølgende,
så der forventes et samlet mindreforbrug på 10,4 mio. kr. ved afslutning af de
bevilgede anlægsprojekter. På finansieringssiden forventes samlede netto
mindreindtægter på 9,6 mio. kr.

Jf. Styrelsesloven skal Økonomiudvalget aflægge halvårsregnskab
til Kommunalbestyrelsen, som skal godkende halvårsregnskabet. Herefter skal
halvårsregnskabet offentliggøres.

**Indstillinger**

Direktøren indstiller, at halvårsregnskabet godkendes.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Siden 2011 har kommunerne skullet aflægge halvårsregnskaber,
dels for at sikre opfølgning på udgiftsudviklingen og udarbejdelse af prognose
for regnskabsresultatet, og dels til brug for dialog mellem kommunerne og
drøftelser mellem regeringen og KL. I forbindelse med økonomiaftalen for 2018
er Regeringen og KL blevet enige om at afskaffe kravet om et halvårligt
regnskab, men dette bliver først fra 2018.

Det bemærkes, at Kalundborg Kommune i forvejen følger
udviklingen i økonomien tæt. Alle partnerskabsholdere fører månedlige
dispositionsregnskaber, så de har overblik over både det faktiske forbrug og de
dispositioner, der er foretaget fremadrettet, og disse dispositionsregnskaber
danner baggrund for månedlige budgetopfølgninger til fagudvalgene.

I september måned fremlægges også budgetopfølgning for
udvalgene, men det er med nye skøn pr. 31. juli. Disse er således ikke
sammenlignelige med halvårsregnskabet.

*Drift*

På driftsvirksomhed forventes i forhold til korrigeret
budget netto mindreudgifter på 42,1 mio. kr., som næsten udelukkende vedrører
den skattefinansierede del. Heri indgår et puljebeløb til imødegåelse af
eventuelle sanktioner på 20,0 mio. kr., som ikke forudsættes anvendt. Hvis der
ses bort fra denne post, forventes netto samlet mindreforbrug på 22,1 mio. kr.

I forhold til oprindeligt vedtaget budget udgør
mindreforbruget 16,1 mio. kr. Der blev overført mindreforbrug på netto 19,8
mio. kr. fra 2016.

*Anlæg*

Ved budgetlægningen blev der afsat rådighedsbeløb til anlæg
på i alt 108,5 mio. kr. I forbindelse med afslutning af regnskab 2016 blev der
overført 43,7 mio. kr. vedrørende igangværende anlæg og 26,9 mio. kr. vedrørende
ikke frigivne rådighedsbeløb til 2017.

Der er med udgangen af første halvår i alt frigivne
anlægsbevillinger på 129,0 mio. kr., og der resterer rådighedsbeløb på 45,2
mio. kr., som endnu ikke er frigivet. Det samlede anlægsbudget for 2017 udgør
således 174,2 mio. kr. Der forventes samlet at være 34,3 mio. kr. til rest ved
årets udgang, men heraf forventes 24,0 mio. kr. anvendt efterfølgende. Der
forventes et samlet mindreforbrug på 10,4 mio. kr. ved afslutning af de
bevilgede anlægsprojekter.

Det bemærkes, at der erfaringsmæssigt kan være flere
anlægsudgifter end forventet på nuværende tidspunkt, som først bliver afholdt
næste år, så udgifterne i år bliver lavere end partnerskabsholderne forventer
ved halvårsregnskabet. Der pågår overvejelser i budgetarbejdet vedrørende 2018,
som kan påvirke det endelige anlægsomfang for 2017.

*Finansiering*

På finansieringssiden viser regnskabsopgørelsen forventet
netto mindreindtægt på skatter, tilskud og udligning samt renter og
kursregulering på -9,6 mio. kr.

**Økonomiske konsekvenser**

På driftsvirksomhed forventes i forhold til korrigeret
budget netto mindreudgifter på 42,1 mio. kr. Heri indgår et puljebeløb til
imødegåelse af eventuelle sanktioner på 20,0 mio. kr., som ikke forudsættes
anvendt.

På anlægssiden forventes en saldo ved udgangen af 2017 på
34,3 mio. kr., men heraf forventes 24,0 mio. kr. anvendt efterfølgende.

På finansieringssiden forventes netto mindreindtægter på
Ester Schou mio. kr.

**Direktionens møde den 4.
september 2017:**

Anbefales.

**Økonomiudvalgets møde den 13.
september 2017:**

Anbefales.

**Bilag**

|  |  |
| --- | --- |
| Halvårsregnskab 2017 | 326-2017-251910 |